Hof sê oor top-seunskool wat swart seun 'weier' | Maroela Media
Hof sê oor top-seunskool wat swart seun 'weier'
Die gelykheidshof in Stellenbosch het Donderdag bevind die skoolhoof van Paul Roos Gimnasium kan nie verantwoordelik gehou word vir die skool se toelatingsproses nie.
Dit kom nadat 'n ma die hoof hof toe gesleep het nadat haar seun nie toelating tot die skool gekry het nie.
Vuyokazi Dyani het haar verlede jaar tot die gelykheidshof gewend nadat haar 15-jarige seun se aansoek om toelating tot die skool onsuksesvol was. Dyani het gesê haar seun is afgekeur op grond van sy ras. Sy het ook beweer dat Jannie van der Westhuizen, die skoolhoof, aan haar gesê het dat haar seun na 'n skool in die woonbuurt Kayamandi moet gaan "waar hy hoort". Van der Westhuizen het die bewering ten sterkste ontken.
Dyani het vroeër die saak na die Wes-Kaapse minister van onderwys geneem om te versoek dat die skool se besluit omgekeer word. Ná 'n ondersoek deur die minister se kantoor is daar bevind dat die toelatingsproses korrek plaasgevind het en Dyani se appèl is van die hand gewys.
Dyani het ook die saak na die Menseregtekommissie (MRK) geneem, maar geen bevinding is nog in die verband gemaak nie.
In 'n verklaring wat Donderdag deur die skool uitgereik is, het Van der Westhuizen gesê Dyani se seun was een van 504 aansoeke in 2014 waarvan 258 onsuksesvol was. "Paul Roos Gimnasium is 'n inklusiewe skool wat daartoe verbind is om alle Suid-Afrikaners te dien. Die skool kan dit egter net doen binne die raamwerk van wat prakties moontlik is," het hy gesê.
"Die skool en beheerliggaam het begrip vir elke ouer se wens om hul kind die beste moontlike onderrig te gee. Die skool kan egter nie alle aansoekers akkommodeer nie en die skoolbeheerliggaam het, as een van sy funksies ingevolge die Skolewet, 'n toelatingsbeleid om die proses te bestuur."
Die gelykheidshof het Donderdag wel beslis dat die meriete van die klag deur hierdie hof aangehoor sal word. Die voorverhoor-samesprekings vir die verhoor vind op 21 Januarie 2016 plaas.
Hittegolwe vir eers hier om te bly; min reën voorspel
Baba naby kliniek gelaat
hmm as ek nie my sin kry nie hardloop ek hof nie …… tipies sy lyk na 'n spoiled brat!!
As jy "geweeg " en "te lig" gevind is dan s dit tough – jy moet jou maar wend tot 'n skool waar jy wel toegelaat word. Riglyne, vereistes en beleid is daar vir 'n rede.
Hier kom klippe en petrol bomme
Mmmmm, ook seker Jan van Riebeeck se skuld !
Hierdie skool se integriteit is bo verdenking……. geen rassisme word toegelaat nie. Van die beste sportsmanne wat hulle oplewer is van kleur. Van my seun se beste maters. Sy speel die rasse kaart en dan plaas sy sommer woorde in die Rektor se mond ook.